## Les estacions de l’Horta Nord, l’Horta Sud, el Camp de Túria i la Ribera Alta van aportar el 34,4 % dels desplaçaments de Metrovalencia en 2024

*** Les instal·lacions situades en el terme municipal de València van sumar 59,8 milions de viatgers i les de l’àrea metropolitana 31,3 milions
* Els altres municipis que més clients van aportar a la xarxa van ser Burjassot (4,4 milions), Manises (4,3 milions) i Torrent (3,2 milions)**

Els 35 municipis situats al voltant de València als quals Metrovalencia oferix el seu servici van aportar durant l’any passat a Ferrocarrils de la Generalitat Valenciana (FGV) 31.375.343 de desplaçaments, fet que significa que el 34,41 % dels viatgers de l’explotació de l’empresa pública en la província de València prové de fora de la capital.

Esta xifra, que suposa més d’un de cada tres usuaris, es complementa amb els 59.815.670 passatgers de la capital, la qual cosa en total es concreta en els 91.191.013 clients que va registrar Metrovalencia en 2024.

Les set poblacions pertanyents a la comarca de l’Horta Sud per la qual discorre la xarxa de Metrovalencia (Torrent, Mislata, Manises, Paiporta, Quart de Poblet, Picanya i Picassent) van aportar l’any passat 14.856.079 viatgers, la qual cosa suposa el 16,29 % de moviments de Metrovalencia.

Per la seua part, els catorze municipis de l’Horta Nord (Godella, Rocafort, Almàssera, Meliana, Foios, Albalat dels Sorells, Museros, Massamagrell, la Pobla de Farnals, Rafelbunyol, Alboraia, Moncada, Burjassot i Paterna) van registrar 14.160.709 usuaris, el 15,53 % del total de Metrovalencia.

La resta es dividix entre els 1.854.765 de passatgers de les sis localitats de Camp de Túria (Llíria, Benaguasil, la Pobla de Vallbona, l’Eliana, Bétera i Riba-roja de Túria), el 2,03 % del global; i els 503.790 dels huit pobles de la Ribera Alta (Castelló, Alberic, Massalavés, l’Alcúdia, Benimodo, Carlet, Alginet i Benifaió), el 0,55 % dels viatges de Metrovalencia en 2024.

En este sentit, cal recordar que els talls de circulació en el metro i tramvia després dels danys produïts per la riuada en les instal·lacions d’FGV lògicament han impedit que el nombre de viatgers siga superior en totes les comarques i poblacions, especialment en aquelles del sud de la xarxa de Metrovalencia en les quals no hi ha hagut servici des de la vesprada del 29 d’octubre fins a finalitzar l’any 2024 i que seguixen hui dia sense circulacions.

**Municipis metropolitans**

El municipi que més clients va desplaçar al llarg de l’any passat, al marge de València, va ser Burjassot que, amb les seues quatre estacions de metro i sis de tramvia, va obtindre 4.421.264 clients, el 4,85 % dels trajectes metropolitans.

Després es va situar Manises que, amb les seues sis estacions de metro, va arribar als 4.346.528 viatgers, el 4,77 % de l’àrea fora de València. El tercer lloc el va ocupar Torrent que, amb les seues tres estacions de metro, va sumar 3.248.311 usuaris. Esta xifra suposa el 3,56 % dels moviments registrats.

Les poblacions metropolitanes que van completar el rànquing de viatgers en 2024 en les seues primeres deu posicions van ser Mislata, amb 3.167.560 passatgers i el 3,47 % del total de Metrovalencia; Paterna, amb 2.139.315 i el 2,35 %; Quart de Poblet, amb 1.584.123 i l’1,74 %; Paiporta, amb 1.489.094 i l’1,63 %; Alboraia, amb 1.473.312 i l’1,62 %; Moncada, amb 1.280.796 i l’1,40 %; i, com a desena població fora de la capital, Godella, amb 659.687 moviments i el 0,72 % del total de la xarxa.

En els municipis de Camp de Túria lidera els desplaçaments Riba-roja de Túria, amb 566.628 usuaris i quatre estacions; seguit de Bétera, amb 551.994 i dos estacions; i l’Eliana, amb 272.232 passatgers i tres estacions.

En la Ribera Alta, la població amb més moviments és Carlet, amb 150.325 i dos estacions; seguit d’Alginet, amb 120.225 i una estació; i l’Alcúdia, amb 78.194 viatges i dos estacions.

**Distribució per estacions**

Entre les estacions de fora de la ciutat de València, les de més moviment són Mislata, amb 2.122.856; Torrent Avinguda, amb 1.931.441; Paiporta, amb 1.489.094; Aeroport, amb 1.377.454; i Torrent, amb 1.299.341 viatgers.

La sexta és Empalme, amb 1.169.262; la sèptima Roses, amb 1.128.912; l’octava Burjassot-Godella, amb 1.117.308; la novena Salt de l’Aigua, amb 1.068.678; i la dècima, Quart de Poblet, amb 1.060.686 clients.

A Camp de Túria lidera el rànquing d’estacions Bétera, amb 505.453 clients; seguit per Riba-roja de Túria, amb 425.775; i la de Llíria, amb 208.842 passatgers.

En la Ribera Alta, les parades amb un major nombre de desplaçaments són Carlet, amb 145.940; Alginet, que en va sumar 120.225; i l’Alcúdia, amb 76.378 usuaris.

Fecha: 06/02/2025